Filmenes vej fra biograf til dvd

Udgivelsen af de danske film er overordnet set underlagt en såkaldt vinduesstruktur, som bestemmer, hvornår en film skal udgives på de forskellige medier.

I dag har biograferne eneret til at vise en ny film fire måneder efter biografpremieren. 4 til 12 måneder efter biografpremieren udkommer filmen på dvd, bluray og video on demand, hvorefter den kommer på tv.

Forslaget fra Nordisk Film vil forkorte biografernes eneret på film med to uger og indsætte et ekstra vindue, hvor filmen kun bliver solgt digitalt. Perioden, hvor filmen kun bliver solgt digitalt, vil være tre uger. Derefter vil filmen blive lagt ud som dvd, bluray og video on demand.

Kilde: Nordisk Film